Page:Tales of my landlord (Volume 2).djvu/78

 some gate or other. I gat the humle-cow, that's the best in the byre, frae black Frank Inglis and Serjeant Bothwel, for ten pund Scots, and they drank out the price at ae downsitting."

"But father," interrupted Jenny, "they say the twa reiving loons drave the cow frae the gudewife o' Bell's-moor, just because she gaed to hear a field-preaching ae Sabbath afternoon."

"Whisht! ye silly taupie," said her father, "we have naething to do how they come by the bestial they sell—be that atween them and their consciences.—Aweel—Take notice, Jenny, of that dour, stour-looking carle that sits by the cheek o' the ingle, and turns his back on a' men. He looks like ane o' the hill-folk, for I saw him start awee when he saw the red coats, and I jalouse he wad hae liked to hae ridden bye, but his horse (it's a gude gelding) was ower sair travailed; he behoved to stop whether he wad or no. Serve him cannily, Jenny, and wi' little din, and dinna bring